
	POUČENIE

	pre odberateľa elektriny s dynamickou cenou

	vrátane informácie o IMS

	 

	 

	

	 






Toto poučenie je pripravené v súlade s § 17 ods. 1 písm. d) druhým bodom zákona č. 251/2012 Z. z. o energetike a o zmene a doplnení niektorých zákonov v znení neskorších predpisov s cieľom poskytnúť odberateľovi jasné a zrozumiteľné informácie o mechanizme dynamickej ceny, jej výhodách a rizikách.
Mechanizmus tvorby dynamickej ceny 
Dynamická cena elektriny je cena, ktorej výška odráža zmeny cien na denných a vnútrodenných trhoch s elektrinou v časových intervaloch, ktoré zodpovedajú najmenej frekvencii vysporiadania obchodov na týchto trhoch, t. j. v 15-minútových intervaloch. 
V prípade elektriny je dynamická cena odvodená od vývoja na slovenskom krátkodobom trhu s elektrinou organizovanom spoločnosťou OKTE, a.s. Organizátor trhu zverejňuje na svojich webových stránkach (www.okte.sk) deň vopred (štandardne do 13,00 hod.) cenu v jednotlivých hodinách, ktorá platí ako zúčtovacia cena na nasledujúci deň a táto vstupuje do výpočtu konečnej ceny dodávky. K zverejnenej cene je pripočítavaná hodnota obchodnej prirážky, ktorá je súčasťou zmluvy.
Spotreba odberateľa je teda ohodnotená v každej obchodnej štvrťhodine fakturovaného obdobia aktuálnou cenou odvodenou od ceny na krátkodobom tzv. spotovom trhu OKTE podľa nasledujúceho vzorca.

	 
	je cena elektriny na dennom trhu OKTE v príslušnej obchodnej štvrťhodine (zverejňovaná denne na stránke https://www.okte.sk/sk/kratkodoby-trh/zverejnenie-udajov/celkove-vysledky-dt/)

	
	je predajný koeficient (prirážka) obchodníka 


Výhody dynamickej sadzby
· Cena presne odráža aktuálny stav na trhu s energiami.
· Bez podmienky „Take or Pay“ (žiadne prirážky za nedočerpanie objemu).
· Transparentné zúčtovanie s dohodnutou prirážkou k hodinovým cenám.
· Možnosť profitovať z nižších cien v čase nízkeho dopytu (napr. v noci alebo cez víkendy).
Riziká dynamickej sadzby
· Na rozdiel od pevných cien, dynamická cena môže počas dňa prudko kolísať v závislosti od situácie na veľkoobchodnom trhu.
· V prípade cenových šokov na trhu môže byť výsledná platba odberateľa výrazne vyššia než pri produkte s fixnou cenou.
· Odberateľ berie na vedomie, že nesie plnú zodpovednosť za manažment svojej spotreby v čase vysokých cien.
Inteligentné meracie systémy (IMS) 
Pre uplatnenie dynamickej ceny je nevyhnutná inštalácia IMS, ktorý umožňuje priebehové meranie spotreby v reálnom čase.
· Automatická inštalácia: Prevádzkovateľ distribučnej sústavy (PDS) inštaluje IMS automaticky a bezodplatne pre vybrané kategórie odberateľov (podľa ročnej spotreby).
· Inštalácia na žiadosť: Ak odberateľ nespĺňa podmienky na bezplatnú inštaláciu, môže o ňu požiadať. V takom prípade je odberateľ povinný uhradiť náklady na inštaláciu IMS podľa aktuálneho cenníka PDS.
· Dostupnosť dát: Ak má odberateľ nainštalovaný IMS, PDS mu musí umožniť prístup k údajom o spotrebe takmer v reálnom čase.
Osobitné ustanovenia a ochrana spotrebiteľa
· Výslovný súhlas: Zmena dohodnutej ceny na dynamickú cenu bez výslovného súhlasu koncového odberateľa je neplatná. Automatický prechod na dynamickú cenu je zo zákona zakázaný.
· Porovnávací portál: Odberateľ má právo využiť nezávislý portál prevádzkovaný Úradom pre reguláciu sieťových odvetví (ÚRSO) na porovnanie ponúk všetkých dodávateľov, vrátane ponúk s dynamickou cenou.
· Povinnosť ponuky: Dodávateľ, ktorý dodáva elektrinu do viac ako 100 000 odberných miest, je povinný uzatvoriť zmluvu s dynamickou cenou s každým odberateľom, ktorý o to požiada a má nainštalovaný IMS.
Aktuálne odkazy na weby prevádzkovateľov distribučných sústav pre informácie o nákladoch na IMS:
· Západoslovenská distribučná (ZSD): www.zsdis.sk 
· Stredoslovenská distribučná (SSD): www.ssd.sk 
· Východoslovenská distribučná (VSDS): www.vsds.sk 
Aktuálne znenie tohto poučenia a informácie o cenových ponukách nájdete na našom webovom sídle www.elgas.sk. 

